Uzaicinājuma komercpiedāvājuma iesniegšanai tirgus izpētei “Jauna elektrības pieslēguma (Jelgavas iela 1C, Tukums, Tukuma nov.) izbūves būvprojekta izstrāde un autoruzraudzība”

1.pielikums

**Tehniskais uzdevums**

 **“****Jauna elektrības pieslēguma (Jelgavas iela 1C, Tukums, Tukuma nov.) izbūves būvprojekta izstrāde** **un autoruzraudzība”**

1. **Vispārīgi noteikumi**
	1. Darba apjoms:
		1. būvprojekta izstrāde;
		2. izstrādātā būvprojekta realizācijas autoruzraudzība;
	2. Darbus veikt atbilstoši Būvniecības likumam, Ministru kabineta noteikumiem Nr.500 “Vispārīgiem būvnoteikumi”, Nr. 253 “Atsevišķu inženierbūvju būvnoteikumi”, Latvijas Republikas būvnormatīviem un citiem Latvijas Republikā spēkā esošajiem normatīvajiem un tiesību aktiem.
2. **Projektēšanas noteikumi**
	1. Izstrādāt būvprojektu jauna elektrības pieslēguma (Jelgavas iela 1C, Tukums, Tukuma nov.) izbūvei.
	2. Būvprojekts jāizstrādā uz topogrāfisko uzmērījumu plāna, saskaņā ar Ministru kabineta 2015.gada 30.jūnija noteikumiem Nr.334 “Noteikumi par Latvijas būvnormatīvu LBN 005-15 „Inženierizpētes noteikumi būvniecībā”, ar inženierkomunikācijām, t.sk. dzelzceļa, zemesgabalu kadastrālajām robežām, ielu sarkanajām līnijām un dzelzceļa zemes nodalījuma joslas robežām.
	3. Veicot topogrāfiskā plāna sastādīšanu, jānoskaidro un plānā jānorāda dzelzceļa infrastruktūras objekti, t.sk. visas dzelzceļa komunikācijas, kuru atrašanās vieta ir noskaidrojama un saskaņojama ar VAS “Latvijas dzelzceļš” (turpmāk - LDz) Elektrotehnisko pārvaldi.
	4. Būvprojektu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus.
	5. Veicot būvprojekta izstrādi, jāievēro 07.03.2022 AS “Sadales tīkls” Elektroietaišu ierīkošanas Tehniskās prasības Nr. 105089227 (turpmāk – ST tehniskās prasības) (1.pielikums) un tehniskā risinājuma skici (2.pielikums).
	6. Būvprojekta saskaņošana:
		1. būvprojekta dokumentāciju papīra dokumentu formā jāsaskaņo ar LDz Elektrotehnisko pārvaldi un galīgo saskaņošanu ar LDz veikt būvniecības informācijas sistēmā (turpmāk – BIS);
		2. būvprojekta dokumentāciju ar AS ”Sadales tīkls” jāsaskaņo ST tehniskās prasības noteiktajā kārtībā;
		3. būvprojekta dokumentāciju ar iesaistītajām institūcijām, inženiertīklu turētajiem, juridiskajām personām un ar trešajām personām, kuru tiesības tiek skartas jāsaskaņo Ministru kabineta noteikumu Nr.530 “Dzelzceļa būvnoteikumi” noteiktajā kārtībā.
	7. Pilnā apjomā izstrādāto un saskaņoto būvprojektu iesniegt:
		1. LDz Elektrotehniskai pārvaldei - 1 (vienu) būvprojekta oriģināla eksemplāru papīra formā ar visiem oriģinālajiem saskaņojumiem, 1 (vienu) būvprojekta kopiju papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt.rīkiem lasāmos formātos ar ieskenētiem visiem saskaņojumiem un piezīmēm no saskaņotājiem;
		2. AS “Sadales tīkls” ST tehniskās prasības noteiktajā kārtībā.
3. **Autoruzraudzības noteikumi**
	1. Veikt autoruzraudzību izstrādātā būvprojekta realizācijas laikā, atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi” un citiem saistītiem normatīvajiem aktiem.
4. **Būvniecības lietas noformēšana BISā:**
	1. Pēc nepieciešamās pilnvaras saņemšanas BISā:
		1. sagatavot visu nepieciešamo dokumentāciju (būvniecības ieceres iesniegumi, būvprojektēšanas uzsākšanas dokumenti, projekti, projekta sastāva dokumenti, iesniegumi būvprojektēšanas stadijā, citi iesniegumi) būvniecības ieceres noformēšanai.
		2. Pieprasīt nepieciešamas tehniskās noteikumus un saskaņojumus.
		3. Saņemt atzīmi par projektēšanas nosacījumu izpildi.
		4. Izstrādāta būvprojekta realizācijas laikā veikt nepieciešamas darbības autoruzraudzības kārtībā (būvdarbu žurnāla aizpildīšana, būvprojekta izmaiņu vai labojumu noformēšana, izpildīto būvdarbu atbilstību būvprojektam apstiprināšana u.t.t.).

Pielikumā: */tirgus izpētes ietvaros pielikums tiek izsniegts pēc pieprasījuma/*

* 1.pielikums: “07.03.2022 AS “Sadales tīkls” Elektroietaišu ierīkošanas Tehniskās prasības Nr. 105089227”;
* 2.pielikums: “Tehniskā risinājuma skice”